open-index/open-wikipedia-markdown huggingface dataset:
Inligtingstegnologie

**Inligtingstegnologie** (IT) of **inligtings- en kommunikasietegnologie** (IKT) (of in Engels: *ICT*) is die gebruik van tegnologiese komponente wat nodig is om inligtingsverwerking moontlik te maak. In besonder is dit die gebruik van elektroniese rekenaars en rekenaarsagteware om data te stoor, herroep, verwerk, stuur, ontvang en beskerm vanaf enige plek ter enige tyd.

Verwante onderwerpe:
* Ondernemingsargitektuur
* Rekenaarwetenskap
* Inligtingswetenskap
* Data sekuriteit
* Datavleg (Internet)
* Internet
* Patroonherkenning
* Databestuur
** Dataverwerking
** Metadata
* Stoor van data
** Databasisse
** Data netwerke
* Kriptografie
* Kunsmatige intelligensie
* *en baie meer...*
IT

**IT** is die afkorting vir onder andere:
*Inligtingstegnologie
*Instituut vir tegnologie: Ierland
*Itali&#0235; se landkode in ISO 3166-1 alpha-2
Maltees

**Maltees** (Malti) is 'n Semitiese taal wat deur sowat 522&nbsp;000 mense gebesig en op die eiland Malta gepraat word. Dit het oorspronklik uit 'n Arabiese dialek ontstaan en is tans die enigste inheemse Semitiese taal in Europa. Dié taal gebruik, as enigste van die Semitiese tale, die Latynse alfabet en bevat ruim leenwoorde uit Engels en Italiaans.

'n Voorbeeldsin: *Is-Segretarju Ġenerali tal-GWU Tony Zarb qal li l-laqgħa dwar il-Patt Soċjali fil-Kunsill Malti għall-Izvilupp Ekonomiku u Soċjali (MCESD) ma ħalliet ebda frott u għaldaqstant, ladarba ma kienx hemm kunsens, il-Patt Soċjali ma jistax jitwettaq.* [Uit *L-orizzont* van 18 November 2004.]

## Verwysings
Semen

[thumb|220px|[Spermselle, in hierdie geval menslik, is ’n primêre bestanddeel van normale semen en die deel wat die vroulike eiersel bevrug.]]
**Semen** is ’n taai, witterige uitskeiding van die manlike geslagsorgane. Dit bevat spermselle en bestaan uit afskeidings van die testikels, saadblasies, prostaat en Cowper se kliere. Dit word ook **seminale vloeistof** genoem. 

Die semen van ’n individu wat geen siektes bevat nie, is onskadelik wanneer dit met die vel in kontak kom of ingesluk word. Semen kan wel die oordrag van seksueel oordraagbare infeksies soos MIV/vigs veroorsaak.

## Fisiologie
### Bevrugting
Spermselle kan vroulike eierselle inwendig of uitwendig bevrug, na gelang van die spesie. Viswyfies skiet byvoorbeeld hulle eiers, wat kuit genoem word, in die omgewing uit waar dit deur die mannetjies se spermselle bevrug word.

Inwendige bevrugting vind in die vroulike geslagsorgane plaas. Die eierselle word bevrug ná seksuele omgang. In die meeste gewerweldes, insluitende amfibieë, reptiele en voëls, vind bevrugting plaas deur die fisieke paring van die manlike en vroulike kloaak. In soogdiere vind seks plaas deur die vagina.

### Menslike semen
#### Samestelling
Tydens ejakulasie beweeg sperma deur die saadbuise en meng met vloeistof van die saadblasies, prostaat en Cowper se kliere om die semen te vorm. Die saadblasies vervaardig ’n gelerige, taaierige vloeistof ryk aan fruktose en ander stowwe wat sowat 70% van menslike semen uitmaak. Die prostaat se afskeiding is ’n dun, witterige (soms helder) vloeistof wat proteolitiese ensieme, sitroensuur, suurfosfatase en lipiede bevat.

Die seminale plasma van mense bavat ’n komplekse verskeidenheid organiese en anorganiese stowwe wat ’n voedings- en beskermingsmedium vir die spermselle verskaf tydens hulle reis deur die vroulike voortplantingstelsel. Die normale omgewing van die vagina is vyandelik vir spermselle omdat dit baie suur en taai is en immuniteitselle bevat. Die bestanddele van die seminale vloeistof probeer daarvoor vergoed. Basiese amiene soos putressien, spermien, spermidien en kadawerien is verantwoordelik vir die reuk en smaak van semen. Hierdie alkalië werk die suur omgewing van die vaginale kanaal teen en beskerm DNS in die sperma teen die suur.

Die bestanddele en bydraes van semen lyk soos volg:

thumbnail|200px|Menslike semen.
#### Voorkoms
Semen is gewoonlik deurskynend met ’n wit, grys of gelerige kleur. Bloed in die semen kan ’n pienkerige of rooierige kleur veroorsaak en kan dui op ’n mediese probleem as dit voortduur.

Ná ejakulasie stol die laaste deel van die semen dadelik en vorm bolletjies, terwyl die eerste deel dit gewoonlik nie doen nie. Ná ’n ruk (sowat 15-30 minute) werk antigene in die semen stolling teen. Daar is al voorgestel dat stolling die semen in die vagina help bly, terwyl ontstolling die sperma vrymaak om na die eierselle te swem.

## Verwysings
Alfabet

duimnael|250px|Letters van die alfabet.
duimnael|250px|Verskillende alfabette word oor die wêreld gebruik:

'n **Alfabet** is 'n volledige gestandaardiseerde stel karakters wat bestaan uit letters en gebruik word om iets in 'n gekose taal neer te skryf. Geskrewe taal bestaan uit sinne, sinne bestaan uit woorde en woorde bestaan uit een of meer letters van die alfabet. Elke letter verteenwoordig rofweg 'n klank in die gesproke taal. 'n Alfabet is verskillend van ander vorme van skryfstelsels soos ideogramme, waarin elke simbool 'n volledige konsep verteenwoordig.

Die woord *alfabet* is afgelei van 'n kombinasie van die woorde *alfa* en *beta*, die eerste twee simbole in die Griekse alfabet. Daar word ook soms verwys na die gewone alfabet as die ABC (uitgespreek aa-bee-see). Die woord **alfabet** word ook soms gebruik om te verwys na die basiese elemente of dele van 'n stelsel, bv. die DNA-alfabet.

## Geskiedenis 
*Hoofartikel: Geskiedenis van die alfabet*

Tekens wat voorwerpe voorgestel het, eerder as klanke, dateer uit voor 10 000 v.C., uit die Madaleniese periode.

Die Egiptiese hiërogliewe was die voorloper tot die Fenisiese alfabet. Die Egiptiese hiërogliewe het simboliese en verborge betekenisse gehad en het ook klanke voorgestel. Bykomende karakters is later bygevoeg om te onderskei of die simbool verwys na die simbool self, of na die klank wat die simbool voorstel. Die Egiptenare het die stelsel uiteindelik gestandaardiseer tot 'n stelsel met 24 konsonante. Die Egiptiese stelsel was egter te lomp en omslagtig en moes plek maak vir 'n vokaalgedrewe stelsel.

Die Fenisiese alfabet het bestaan uit 22 karakters en was die eerste alfabet wat primêre klanke van 'n taal voorgestel het. Die Fenisiese skrif is van links na regs gelees en is gestandaardiseer deur koning Ahiram. Volgens oorlewering is Cadmos, die stigter van die stad Thebes, die persoon wat die Fenisiese alfabet ontwikkel het. Die term "foneties" verwys steeds na die herkoms van klank in die alfabet vanaf die Fenisiese alfabet. Die Fenisiese alfabet het die basis gelê vir die ontwikkeling van die antieke Griekse alfabet (800 v.C.).

## Eksterne skakels 
*
Kopielinks

[frameless|border|regs|Die "omgekeerde c" is die kopielinkse simbool. Anders as sy sameganger, die [kopieregsimbool, het dit geen wettige betekenis nie.]]
**Kopielinks**, soms ook verwys na as **kopielos**, beskryf 'n groep lisensies wat van toepassing is op werke soos sagteware, dokumente en kuns. Waar kopieregwet gesien word deur die oorspronklike voorstanders van kopielinks as 'n manier om die reg tot skepping en verspreiding van kopieë van 'n spesifieke werk in te perk, maak 'n kopielinkse lisensie van kopieregwet gebruik om te verseker dat elke persoon wat 'n kopie of afgeleide weergawe van 'n werk ontvang die werk kan gebruik, wysig, en ook die oorspronklike werk en die aangepaste werk mag herversprei. Dus, in 'n nie-wetlike sin, is kopielinks die teenoorgestelde van kopiereg.

## Sien ook 
* Creative Commons-lisensie
* Kopiereg
* Intellektuele regte
* Intellektuele eiendom
* Kopienorm(e)
* Anti-kopiereg
* Kopieregvry
* Publieke domein

## Eksterne skakels 
Algemeen:
* *Libre Society* webwerf 
* FreeCulture.org
* Die *Electronic Frontier Foundation*

Kopielinks en sagteware:
* www.gnu.org: *What is copyleft?* (nota: alhoewel die GNU kopielinkse lisensies later in ander velde toegepas is, is hierdie artikel oorspronklik geskryf vanuit die standpunt van rekenaarprogramme)
* Copyleft Software*
* 'n Europese verslag (2000) – sluit 'n afdeling in oor moontlike ekonomiese modelle vir Vry/*Libre* en Oopbron Sagteware.
* ''Why Free Software's Long Run TCO must be lower'' – 'n Ekonomiese analise van kopielinkse sagteware en die sagtewaremark.
* Linus Torvalds oor kommersiële potensiaal van Linux-sagteware (Oktober 2004 onderhoud)

Kopielinks toegepas in artistieke skepping:
* *Creative Commons* webwerf
* Die *Free Art* lisensie
Molekuul

'n **Molekuul** (ook **molekule**; meervoud: **molekule** of **molekules**) is die kleinste partikel van 'n suiwer chemiese verbinding wat steeds sy chemiese samestelling en eienskappe kan behou. 'n Molekuul bestaan uit meer as een atoom wat aanmekaar gebind is deur gedeelde elektrone in 'n *kovalente binding*.  Dit kan bestaan uit atome van dieselfde chemiese element, soos in suurstofgas (O2), of uit atome van verskillende elemente, soos in water (H2O).

'n Stof wat uit molekule bestaan word 'n *molekulêre stof* genoem.

[center|framed|*Figuur 1.* [3D meetkundige model|3D (links en middel) en 'n 2D (regs) voorstellings van die terpenoïde, atisaan. In die 3D model aan die linkerkant, koolstof atome word verteenwoordig deur grys sfere, wit sfere verteenwoordig waterstof atome en die silinders verteenwoordig die verbindings.  Die model is oortrek met 'n "net" voorstelling van die molekulêre oppervlak, gekleur met areas van positiewe (rooi) en negatiewe (blou) elektriese ladings.  In die 3D model (middel), verteenwoordig die ligte blou sfere koolstof atome, die wit sfere die waterstofatome en die silinders daartussen enkelverbindings.]]

Die meeste molekule is te klein om met die blote oog waar te neem, maar daar is uitsonderings. 'n Voorbeeld van 'n makroskopiese molekuul is DNS, wat 'n makromolekuul genoem word.

'n Eienskap van molekule is die heelgetalverhouding van die elemente wat die verbinding uitmaak, ook genoem die empiriese formule. As voorbeeld bestaan water altyd uit 'n 2:1 verhouding van waterstof tot suurstof, en etielalkohol of etanol altyd uit koolstof, waterstof en suurstof in 'n 2:6:1 verhouding. Die verhouding bepaal egter nie  die uniekheid van die molekuul nie – dimetieleter het byvoorbeeld dieselfde elementverhouding as etanol. Molekule met dieselfde aantal atome in verskillende rangskikkings word isomere genoem.

Die chemiese formule reflekteer die presiese aantal atome waaruit 'n molekuul bestaan. Die molêre massa word bereken vanuit die chemiese formule en was vroeër volgens konvensie uitgedruk in eenhede wat gelykstaande is aan 'n 1/12 van die massa van die 12C isotoop atoom, wat 'n mol genoem word. Deesdae word die mol gedefinieer in terme van Avogadro se getal.

Molekule het vaste meetkundige ewewigte – verbindinglengtes en hoeke – wat bepaal word deur die wette van kwantummeganika. 'n Suiwer stof bestaan uit molekule met dieselfde meetkundige struktuur. Die chemiese formule en die struktuur van 'n molekuul is die twee belangrike faktore wat sy eienskappe bepaal, veral sy reaktiwiteit.  Isomere het dieselfde chemiese formule maar het verskillende eienskappe vanweë hulle verskillende strukture.  Stereo-isomere is besondere soort isomere waarvan die fisiese en chemiese eienskappe baie met mekaar kan ooreenstem maar ook baie kan verskil ten opsigte van hul biochemiese aktiwiteite.

## Verwante artikels 
* Lewisteorie
* molekulêre meetkunde
* Molekulêre orbitaal
* kovalente binding
* polêre molekules
* nie-polêre molekules

## Verwysings 
## Eksterne skakels
Violet

:*Hierdie artikel handel oor die kleur Violet. Sien gerus Violet (dubbelsinnig) vir ander betekenisse van die term.*

**Violet** (vernoem na die blom; sien viooltjie) verwys na enige van 'n groep rooierig-blou of blouerig-pers kleure.  Spesifiek verwys dit na die kleur van lig op die rand van die sigbare spektrum aan die kortgolflengte kant.

Ware spektrale violet kan nie op 'n rekenaarskerm voortgebring word nie.  Jy kan die kleur sien deur byvoorbeeld na die refleksie van 'n buislig in 'n CD te kyk.

Sien ook:  Ultraviolet.

## Kleurkoördinate 
Volgens verskeie kleurskemas word **violet** as volg (slegs by benadering) voorgestel:

Die gevoel van violet wat deur kortgolflengte lig veroorsaak word kom ietwat pers voor, asof dit ook lang (rooi) golflengtes bevat.  Die rede hiervoor is dat die langgolflengte ("rooi") reseptore in die menslike retina sensitief is vir golflengtes in beide die violet-omgewing en die rooi-omgewing. Violet word daarom ervaar as 'n stimulus van beide die rooi en blou keëls.

## Skakerings 
* 
* 
* 
* 
* 
* 
* 
* 
* 

## Sien ook 
* Lys van kleure
Siaan

**Siaan** is 'n suiwer spektrale kleur, maar dieselfde tint kan ook voortgebring word deur gelyke hoeveelhede groen en blou lig te meng. Siaan is dus die komplement van rooi: siaanpigmente absorbeer rooi lig. Siaan word soms ook blougroen genoem, en word dikwels nie van ligblou onderskei nie.

'n Voorbeeld van 'n siaankleur in die RGB-kleurspasie het sterktes  op 'n 0 tot 255 skaal.

Siaan is een van die algemene inkstowwe wat in vierkleurdrukwerk gebruik word, tesame met magenta, geel en swart; hierdie stel kleure word na verwys as "CMYK".

Sekere tinte in verwante spektra wat sterk met siaan ooreenkom, is turkoois, neonblou en akwamaryn.

## Kleurkoördinate 
Volgens verskeie kleurskemas word **siaan** soos volg voorgestel:

## Sien ook 
* Lys van kleure
Violet (dubbelsinnig)

* **Violet** is 'n kleur, naby aan pers.
* **Viooltjies** is blomme met hierdie kleur.
* **Violet** is 'n karakter in die strokiesprent *Peanuts* deur Charles M. Schulz.
* **Violet** is 'n Broadway musiekblyspel.
* **Nissan Violet**, 'n 1973-Japannese sedanmotor wat as die Nissan Stanza gebou en bemark is in Suid-Afrika.
594 v.C.

## Gebeure 
* Die skepe wat koning Nekau II om die Kaap gestuur het, keer ná twee jaar na Egipte terug.

## Geboortes 
*

## Sterftes 
*
Pontius Pilatus

**Pontius Pilatus** was die stadhouer (praefectus civitatis) van die klein Romeinse provinsie van Judea vanaf 26 tot 36(?) n. C., alhoewel Tacitus geglo het dat hy die *prokurator* van daardie provinsie was. Volgens die Christelike Evangelies het hy die verhoor van Jesus gelei, en het die opdrag vir sy kruisiging gegee. Sy biografiese besonderhede voor en na sy pos op Judea is onbekend, maar is deur legende verskaf.

## Verwysings 
Verwysings na Pilatus, buite die Nuwe Testament:
* Josephus, *Antiquities* 18.35, 55-64, 85-89, 177; *War* 2.169-177;
* Philo, *Legatio ad Caium* (*Embassy to Gaius*) 38;
* Tacitus, *Annals* 15.44.

## Eksterne skakels 
*  
*  Pilate in history; the Tiberieum dedication block
GNU-lisensie vir vrye dokumentasie

duimnael|Die GNU-kenteken.
Die **GNU Vrye Dokumentlisensie** is 'n kopielinkse lisensie vir vrye dokumentasie wat deur die Stigting vir Vrye Sagteware ontwerp is. Die lisensie is soortgelyk aan die GNU Algemene Publieke Lisensie en gee lesers die reg om die werk te kopieer, aan te pas en te versprei, maar vereis wel dat alle kopieë en afgeleide werke onder dieselfde lisensie beskikbaar gestel word. Kopieë mag ook verkoop word, maar indien die werk in groot hoeveelhede (meer as 100 eksemplare) versprei word, moet die oorspronklike werk of bronkode ook beskikbaar gestel word.

Die lisensie is ontwerp vir handleidings, handboeke, ander naslaanwerke of instruksies en dokumentasie wat dikwels met GNU-sagteware gepaard gaan. Dit kan egter vir enige teksgebaseerde werk gebruik word, ongeag van die inhoud of onderwerp. Die tekstuele inhoud van Wikipedia val tans onder die voorwaardes van hierdie lisensie. 

Die GNU-deel van die afkorting is 'n rekursiewe akroniem vir ''GNU's Not Unix''. Die res verwys na die Engels vir Vrye Dokumentasie Lisensie.

## Sien ook 
* Kopiereg
* GPL

## Eksterne skakels 
* Die teks van die lisensie by www.gnu.org
Man

: ''Hierdie artikel toon die verskil tussen 'n **man** en 'n vrou aan.*
: *Vir die artikel oor die eiland Man, sien Man (eiland).''
[duimnael|Afbeelding van 'n man op die [Pioneer-plaat wat die buitenste ruimte ingestuur is]]
duimnael|Bekende mans

'n **Man** is 'n manlike menslike volwassene, in teenstelling met 'n volwasse vrou. Die uitdrukking *man* (meervoud: *mans*; en *manne*, wanneer daar 'n meer figuurlike betekenis is) word gebruik om die biologiese geslagsverskille, die kulturele geslagsrolverskille, of albei aan te dui.

'n **Seun** is 'n manlike menslike kind, in teenstelling met 'n vroulike kind wat 'n dogter of meisie genoem word. Die uitdrukking word soortgelyk gebruik vir dieselfde verskille as in die vorige paragraaf. Nadat seuns volwassenheid betree, staan hulle bekend as mans.

## Geslagskenmerke 
Die man het verskeie geslagseienskappe wat verskil van dié van die vrou. Nes in die vrou, is die geslagsorgane – die penis en die testes in die man se geval – deel van die voortplantingstelsel.  Die man se sekondêre geslagseienskappe het ook 'n kleiner rol in hierdie selfde area te speel. In teenstelling met die vrou, is die man se geslagsdele grootliks uitwendig, maar daar is belangrike organe in die stelsel wat inwendig is. Die bestudering van manlike voortplanting en die organe wat daarmee verband hou, word andrologie genoem.

## Die rol van die man in die samelewing 
Mans verskil heelwat van vroue as 'n mens na hul onderskeie rolle in die samelewing kyk.

* Mans, as 'n groep, word as aggressiewer as vroue beskou buite die huishouding. Aan die ander kant bevind navorsing dat mans en vroue ewe aggressief is in verhoudings.
* Baie min mans gebruik skoonheidsmiddels of dra klere wat gewoonlik met die vrou se rol geassosieer word. (As hulle dit wel doen, staan dit bekend as transvestitisme. Daar word nog erg op hierdie verskynsel neergekyk.)

## Sien ook 
* Mans se gesondheidsrisiko's
* Maaghare
* Patriargie
* Penis

## Eksterne skakels 
* 
*  Historiese klere vir seuns
Bangkok

[duimnael|links|Bangkok se seremoniële naam in Thai-skrif en die [transliterasie daarvan]]
**Bangkok** (Thai: กรุงเทพมหานคร, *Krung Thep*; amptelik กรุงเทพมหานคร, *Krung Thep Maha Nakhon* [kruŋ tʰêːp máʔhǎː náʔkʰɔːn] ; seremoniële naam: กรุงเทพมหานคร อมรรัตนโกสินทร์ มหินทรายุธยามหาดิลก ภพนพรัตน์ราชธานีบุรีรมย์ อุดมราชนิเวศน์ มหาสถานอมรพิมาน อวตารสถิต สักกะทัตติยะ วิษณุกรรมประสิทธิ์ *Krung Thep Maha Nakhon Amon Rattanakosin Mahinthara Yutthaya Mahadilok Phop Noppharat Ratchathani Burirom Udom Ratchaniwet Maha Sathan Amon Phiman Awatan Sathit Sakkathattiya Witsanukam Prasit* ) is sedert 21 April 1782 die hoofstad van Thailand en is met 'n bevolking van 8,3 miljoen ook die grootste stad van dié land, met 12,6 persent van die nasionale bevolking. In 2018 word die bevolking geskat ongeveer 10 miljoen mense. Ongeveer die helfte is migrante van ander Thaise provinsies. Die stad is net noord van die Golf van Thailand geleë. Suid van Bangkok mond die Chao Phraya in die Golf van Thailand uit.

## Verwysings 
## Eksterne skakels 
*  
*  Amptelike webwerf
*
Fisiese chemie

**Fisiese chemie** is die studie van die fisiese basis van chemiese stelsels en prosesse.  Moderne fisiese chemie is stewig gegrond op fisika.  Belangrike studierigtings sluit in 
*chemiese termodinamika
*oppervlakchemie
*vastetoestandchemie
*spektroskopie
*chemiese kinetika

Fisiese chemie is ook van fundamentele belang tot moderne materiaalkunde.

## Belangrike fisiese chemici 
* Svante Arrhenius
* Peter Debye
* Josiah Willard Gibbs
* Fritz Haber
* Jacobus Henricus van 't Hoff
* Erich Hückel
* Friedrich Kohlrausch
* Frederick Lindemann
* Lars Onsager
* Wilhelm Ostwald
* Linus Pauling

## Sien ook 
* Belangrike publikasies in fisiese chemie

## Literatuur 
* Physical Chemistry, P.W. Atkins, 1978, Oxford University Press 
* Introduction to Modern Colloid Science, R.J. Hunter, 1993, Oxford University Press 
* Principles of Colloid and Surface Chemistry, P.C. Hiemenz, R. Rajagopalan, 1997, Marcel Dekker Inc., New York
Vlak

duimnael|Twee vlakke wat mekaar sny.

'n **Meetkundige vlak** is 'n plat, oneindige vlak, met 'n oneindige oppervlakte. Dit deel 'n driedimensionele ruimte in twee. Hierdie twee deelruimtes word **halfruimtes** genoem.

## Voorstellinge 
Jy kan 'n vlak op verskeie maniere voorstel. Ons beskryf hier die mees gebruikte metode:

### Normaalvektor en punt 
'n Vektor loodreg op die vlak N(x,y,z), die normaalvektor, bepaal die oriëntasie van die vlak. Die presiese ligging van die vlak is hiermee nog nie vasgestel nie, maar dit kan gedoen word deur 'n punt P(x0,y0,z0) in die vlak te benoem.

### Drie punte 
As jy drie punte het wat nie almal op een lyn in 'n vlak geleë is nie, dan is die vlak daarmee eenduidig vasgestel.

### Vlakvergelyking 
Elke vlak voldoen aan die vergelyking:

 a*x + b*y + c*z + d = 0

Hierby is (a,b,c) die normaalvektor van hierdie vlak. As daar soos in die eerste beskrywing 'n punt P(x0,y0,z0) in die vlak bekend is, kan jy die waarde d hieruit bepaal met die volgende formule:

 d = -a*x0 – b*y0 – c*z0

As daar soos in die tweede vergelyking drie punte bekend is, dan kan jy die normaalvektor bepaal deur van die driehoek wat die punte vorm twee sye te neem. Hierdie twee sye is twee rigtingsvektore in die vlak. Deur die uitwendige produk tussen hierdie vektore te neem verkry jy 'n normaalvektor, waarna jy die prosedure hierbo kan gebruik.

## Sien ook 
* Tweedimensioneel
* Driedimensioneel
* Oppervlakte
Walhalla

Teks in onderskrif220px|duimnael|*Walhalla* (1896) deur Max Brückner.
duimnael|220px|*Walhalla* (1905) deur Emil Doepler.
: *Hierdie artikel handel oor die Noorse mitologiese begrip. Vir die voorstad in Suid-Afrika, sien Valhalla.*

In die Noorse mitologie is **Walhalla** 'n enorme, majestueuse saal in Asgard waaroor die god Odin heers. Die helfte van Noorse vegters wat op die slagveld sterf, word deur Odin se walkures na Walhalla geneem, terwyl die ander helfte deur die godin Freya gekies word vir die veld Fólkvangr. 

In Walhalla sluit die gesneuwelde vegters aan by die massas wat reeds in gevegte dood is en as *einherjar* bekend is, asook verskeie legendariese konings en mitologiese helde, terwyl hulle hulle voorberei om Odin by te staan tydens die gebeure van Ragnarök. Voor die saal staan 'n goue boom en die dak is bedek met goue skilde. Verskeie wesens woon om Walhalla, soos die takbok Eikþyrnir en die bok Heiðrún, wat op Walhalla staan en die blare van die boom Læraðr eet.

Walhalla word genoem in die Poëtiese én Prosaïese Edda, wat in die 13de eeu saamgestel is. Walhalla het al verskeie kuns- en kultuurwerke geïnspireer.

## Etimologie
Die naam "Walhalla" is afgelei van die Oudnoorse naam *Valhǫll*, 'n samestelling van die selfstandige naamwoorde *valr*, "gesneuwelde", en *hǫll*, "saal". *Walr* verskyn ook as die eerste element van die woord *valkyrja* (walkure), letterlik "kieser van gesneuweldes".

## Verwysings
## Skakels
DVD-R

**DVD-R**-skyfies is DVD-media wat net een keer met data beskryf kan word. Die DVD-R-formaat kan tussen 4,7 en 8,5 GB (as dubbellaag-medium) data stoor en is deur die DVD-Forum amptelik goedgekeur vir video-opnames met DVD-opnemers.

Sien ook: DVD-formate
DVD-Video

**DVD-Video** is die opvolger van die CD-Video- en VHS-formaat en het danksy verbeterde digitale beeld- en klankkwaliteit die gewildste medium vir tuisteaterstelsels geword. Die DVD-Video-formaat baseer op die DVD-ROM. Die maksimale speeltyd van 'n DVD-rolprent varieer na gelang van die tipe DVD-ROM waarop dit gestoor word; tweesydige DVD-Video's met twee lae op elke sy het 'n verlengde speeltyd van sowat agt ure. 

## Gebiedskodes (regional codes) 
Die Amerikaanse rolprentnywerheid behou die reg voor om films in die buiteland op 'n later tyd vry te stel as in Noord-Amerika. By die invoering van die DVD-formaat vir rolprente dring die filmateljees daarop aan dat gebiedskodes op die skywe gestoor word, wat die gebruik van die DVD tot die ooreenstemmende gebied beperk.
duimnael|regs|200px|Die gebiedskodes van die DVD-Video

## DVD-tipes, stoorkapasiteit en video-speeltyd
DVD-RW

duimnael|regs|250px|DVD-RW-skywe **DVD-RW** is een van die herbeskryfbare DVD-formate wat deur die DVD-Forum goedgekeur is. DVD-RW-media kan tot 1 000 keer beskryf word. Daar is twee opname-modi: Die Video Recording- en die Video-modus. Eersgenoemde maak dit moontlik om tot 99 speellyste op die skyfie te stoor wat verander of gewis kan word. Aangesien die skyfie dan nie gefinaliseer mag word nie, kan slegs DVD-RW-opnemers en enkele DVD-spelers hierdie spesiale modus weergee. Die DVD-Video-modus is vir gebruik in gewone spelers bestem waarby die DVD-RW-skyfie afgesluit (finaliseer) moet word.

Sien ook: DVD-formate
DVD-RAM

duimnael|regs|300px|'n DVD-RAM-skyf in sy plastiekhuls **DVD-RAM** (Engels: Digital Versatile Disc - Random Access Memory) is een van die DVD-formate wat deur die DVD-Forum as amptelike DVD-opneemmedia bestem is. Dit was eintlik net vir gebruik in rekenaar-DVD-skrywers goedgekeur maar word onder meer deur Panasonic, JVC en Toshiba ook vir gebruik in tuisteaterstelsels aangebied. In 2004 het dit die gewildste formaat vir TV-opnames in Japan en Noord-Amerika geword.

In vergelyking met ander DVD-formate, wat op die opnemer-mark meeding, bied DVD-RAM voordele soos die moontlikheid om tot 100&nbsp;000 keer daarop te skryf, data van verskillende bronne (soos rekenaars, DVD-RAM-opnemers en DVD-RAM-videokameras) op een skyf te meng, die skyf het 'n eenvoudige struktuur wat dit soos 'n hardeskyf laat funksioneer en dit is moontlik om een program wat reeds gestoor is te kyk terwyl 'n ander op dieselfde skyf opgeneem word. Laasgenoemde funksie behels ook tydverskuiwing (Engels: *time shift*) - die gewildste kenmerk van die formaat: TV-kykers kan 'n TV-program wat nog opgeneem word gelyktydig van die begin af volg. Tweesydige DVD-RAM-skywe kan tot 9,4 GB data stoor. 

In 2004 het Panasonic een van die mees gesofistikeerde DVD-RAM-opnemers op die Japanse, Europese en Amerikaanse markte aangebied wat met 'n addisionele hardeskyf van 400 GB en DVD-Oudio-ses-kanaal-weergawe spog.

DVD-RAM-skywe is met of sonder plastiekhulse beskikbaar; die gebruik van 'n huls verseker dat die skyf in 'n puik toestand sonder vingerafdrukke en skrapies bewaar kan word. Die huls kan geopen word om die skyf byvoorbeeld in 'n gewone DVD-RAM-aandrywer te gebruik.

## 16x DVD-RAM 
Tydens die *Internationale Funkausstellung* van September 2005 in Berlyn (Duitsland) het die *Recordable DVD Council*, 'n vereniging van harde- en sagtewarevervaardigers vir DVD-RAM-media, die nuwe 16x DVD-RAM-skyf bekend gestel. Opnames is nou teen 'n spoed van 6 tot 16 keer moontlik, waarby die oordragsnelheid 177,28 Mpbs bereik en die DVD-RAM-skyf 11&nbsp;000 keer per minuut draai. Die gegewens van 'n DVD-5 kan binne ses minute gekopieer word. Hierdie nuwe DVD-RAM-tipe maak van die DVD-RAM die vinnigste van alle DVD-formate.
 

Sien ook: DVD
HDTV

**Hoëdefinisie-televisie** of **H DTV** is 'n nuwe TV-standaard wat die hoogste kwaliteit kan bied. In teenstelling met die ou PAL-, NTSC- en SECAM-standaarde wat geskik is vir gewone beeldbuise tot by 72 cm, eis nuwe tegnologieë soos plasma en vloeikristalle wat vir groter skerms gebruik word meer beeldlyne en hoër resolusies.

HDTV bied teenswoordig 720 of 1080 beeldlyne. Op geskikte skerms maak skerper en meer plastiese beelde nou fynste details sigbaar.

## Aanbieders 
HDTV word reeds in verskeie lande, waaronder die Verenigde State, Japan, Suid-Korea, Meksiko, Brasilië en Australië, uitgesaai. In Europa, waar in 2004 slegs een Belgiese betaalkanaal (*HD1*) via die satelliet Astra opgevang kan word, is HDTV in 2005 ingevoer. Sedert 1 Junie 2005 word HD1 se programme ook in die nuwe MPEG-4-standaard uitgesaai.

Tydens die *Consumer Electronics Show (CES)* 2005 in Las Vegas is 'n verskeidenheid nuwe HDTV-toerusting vir TV-ateljees en verbruikers bekend gestel, en die statistieke gegewens oor die verspreiding van die tegnologie was bemoedigend. In die Verenigde State het die aantal TV-kanale wat HDTV-programme uitsaai reeds in 2004 tot 1&nbsp;000 gestyg; die TV-netwerk *CBS* bied sy aandprogram tussen 8 en 11 uur nm gereeld in hoë resolusie aan, en ook kabel-TV-aanbieders soos *HBO* en *Discovery* saai 'n aansienlike gedeelte van hul programme in HDTV uit. *DirecTV* het aan die einde van die jaar 39 satellietkanale in HDTV-kwaliteit in bedryf.

In Europa het 'n aantal satelliet- en kabeltelevisiestasies begin om programme in hoë resolusie te beeldsaai. Ook die spele van die Sokker-Wêreldkampioenskap, wat 2006 in Duitsland plaasgevind het, is in hoë resolusie aangebied. Ter geleentheid van die Atletiek-wêreldkampioenskappe in Berlyn het die openbare Duitse uitsaaier ARD in Augustus 2009 naas die sportwedstryde ook twee episodes van Sweedse speurreekse (*Irene Huss* en *Wallander*) in HDTV gebeeldsend. Dit was die eerste van drie toetsreekse wat vir 2009 beplan is. 

Die eerste HDTV-kanaal in Suid-Afrika sal volgens die maatskappy Sentech in 2010 beskikbaar wees.

## HDTV-resolusies 
## Internasionale standaard-resolusies 
duimnael|links|400px|Standaard-resolusies

## Eksterne skakel 
* Die Europese HDTV-Forum

## Verwysings
DVD

duimnael|DVD-logo
duimnael|DVD-weergawe- (links) en -opnamemedia (regs) kan maklik onderskei word
duimnael|Gebiede van die Wêreld volgens DVD-kodes
**DVD** is 'n formaat vir optiese stoorskywe, wat soos die kompakskyf (CD) uit polikarbonaat bestaan, 'n deursnee van 12 sentimeter en 'n dikte van 1,2 millimeter het. In teenstelling met die CD word dit egter uit twee plate van 0,6 millimeter elk vervaardig, wat die aftasting met 'n laserstraal minder moeilik maak. Die twee kante van 'n DVD-skyf kan albei twee lae met inligting bevat en bied derhalwe 'n stoorkapasiteit wat 25 keer groter kan wees as dié van die CD. Die oordragsnelheid van die DVD is eweneens vertienvoudig.

Aanvanklik staan die afkorting DVD vir **Digital Video Disc** (Digitale Videoskyf), maar dit word gewysig tot **Digital Versatile Disc** (Digitale Veelsydige Skyf) nadat die medium ook as lees- en stoormedium vir rekenaars en as medium vir oudio-toepassings bekend gestel word. 

Die DVD-standaarde word ontwikkel en beheer deur die DVD-Forum, 'n werkgroep van die vernaamste vervaardigers van harde- en sagteware.

Die formaat DVD-Video is in 1996 op die Japanse en Noord-Amerikaanse markte ingevoer.

## DVD-formate 
DVDs is tans in nege verskillende formate beskikbaar (die HD-DVD word in 2005 ingevoer, BluRay sal HD-DVD 'verfang' en is in 2008 befestig):

## DVD-formate sonder goedkeuring van die DVD-Forum 
* +R, +R-DL, +RW: Om lisensiegelde te bespaar en ook om een of ander versoenbaarheidsprobleem op te los, het Philips variante - die sogenaamde +RW-formate - ingevoer. Hulle is min of meer vergelykbaar met die bogenoemde formate, word egter nie deur die DVD-Forum erken nie (daar is dus ook geen "DVD"-kenteken op die verpakking nie). Die +R-DL (*Dual Layer*) is 'n dubbellaag-formaat wat sowat 8.54 GB in twee lae kan stoor. +R-DL-media en DVD-aandrywers is sedert 2004 beskikbaar.
* Ondanks sy misleidende naam baseer ook die Super Audio CD op die DVD-ROM-formaat.
Trois-Rivières

**Trois-Rivières** is 'n nywerheidsentrum in die sogenaamde Cœur-du-Québec ("die Hart van Quebec") van die provinsie Quebec, Kanada, aan die noordoewer van die Sint-Laurensrivier en by die monding van die Saint-Mauricerivier. Die naam "Drie Riviere" gaan terug op die optiese illusie wat die mondingsgebied van die Saint-Mauricerivier gee en word sedert die einde van die sewentiende eeu gebruik. Die inwoners word dikwels "Trifluviens" genoem.

Trois-Rivières is ook die hoofstad van die historiese en moderne administratiewe streek Mauricie. Die huidige stad Trois-Rivières het in 2002 met die samesmelting van die stede Cap-de-la-Madeleine, Sainte-Marthe-du-Cap, Saint-Louis-de-France, Trois-Rivières-Ouest en Pointe-du-Lac met die oorspronklike Trois-Rivières ontstaan. Die metropolitaanse gebied het sowat 151&nbsp;000 inwoners (2011), die stad self 131&nbsp;000.

Dit is op een na die oudste stad in die provinsie wat reeds in 1634 gestig is en tot die belangrikste stad tussen Montreal en Quebecstad ontwikkel het. Trois-Rivières beskik oor 'n bekoorlike ou stadskern met talle geboue uit die 18de eeu. Die Manoir Boucher-de-Niverville is in 1729 vir die eerste Seigneur van die stad opgerig en huisves tans naas 'n inligtingskantoor vir toeriste 'n klein versameling Frans-Kanadese meubels uit die 18de eeu.

Die plaaslike Ursulieneklooster (Frans: *Couvent des Ursulines*) in die ou stadskern dateer uit die jaar 1697. Die Musée des Ursulines maak deel uit van die klooster en vertoon 'n versameling van historiese boeke, klere, skulpture en godsdienstige voorwerpe wat 'n goeie indruk van die landelike bevolking se religieusiteit gee. Die kloostertuin is 'n gewilde uitkykplek wat 'n pragtige uitsig oor die Sint-Laurensrivier bied.

Die koerantpapiervervaardiging en die ontginning van waterkrag by die Saint-Mauricerivier vorm die ekonomiese basis van die stad.
Aetherius-geselskap

Die **Aetherius-geselskap** (Engels: *Aetherius Society*) is 'n religieus-spirituele beweging wat in 1954 deur dr. George King (1919–1997), 'n jogameester, in Londen, Engeland gestig is nadat hy, soos hy dit self gestel het, deur 'n buiteaardse intelligensie, bekend as *Meester Aetherius*, genader is. Die organisasie is gewy aan die verspreiding en verwesenliking van leerstellings wat van spiritueel en tegnologies gevorderde buiteaardse intelligente wesens ontvang word om, soos beweer word, 'n "beter wêreld te skep". 

Die geselskap word deur wetenskaplikes as deel van die breër Ufoloë-beweging geklassifiseer. Dit is een van min nuwe religieuse bewegings van Britse oorsprong wat na die Verenigde State en elders uitgebrei het. Die Aetherius-geselskap se aktiwiteite was tot dusver nog nooit in omstredenheid gehul nie.

Die Amerikaanse en Europese hoofkwartiere van die Aetherius-geselskap is in Los Angeles, Kalifornië en Londen, Engeland gesetel.

## Verwysings
Papirus

duimnael|regs|250px|Papirusplant (*Cyperus papyrus*) 
**Papirus** is die oudste bekende papier wat reeds gedurende die vroeë geskiedenis van Egipte van die Siperse gras, 'n groot soort riet (*Cyperus papyrus*), gemaak is. Hierdie plant groei in die tropiese deel van Afrika, veral in die "Soed"-gebied van die Witte Nyl, die Nyldelta, Klein-Asië  en Sisilië. 
duimnael|links|250px|'n Uittreksel van die Egiptiese *Boek van die Oorledenes*, geskryf op papirusDie Egiptenare was die vernaamste verskaffers van papirus in die antieke wêreld. Die sagte merk van die riet is met 'n naald in dunne, smalle strepies gesny wat dig by mekaar gelê is. Dwarsoor hierdie eerste laag is 'n tweede gelê en daarna tot 'n enkele buigsame blad platgeslaan of gepers. Die plantesap wat hierby uittree dien as 'n bindmiddel, alternatief is ook meel en asyn gebruik. Die blad (Latyns *pagina* wat vandag nog die Nederlandse benaming vir "bladsy" is) is in die son gedroog en saam met ander blaaie tot 'n groot rol (Latyns *volumen*, vergelyk Engels *volume* vir "band") van sowat ses tot tien meter aaneengeheg. Die bladsy waar die vesels horisontaal geplaas is volgens die loop van die letters was reg om beskryf te word terwyl die ander nie geskik was as skryfmateriaal. Om dit later op te rol, is houtstafies gebruik waarop die onderste deel van die papirus vasgeheg is. 

Papiri was nie juis handig vir skryf- en leeswerk nie. In die daaglikse lewe is eerder gebruik gemaak van losse blaaie wat eers beskryf en later tot 'n rol kon saamgevoeg word. Leeswerk, veral die op- en toerol van 'n papirus, moes baie versigtig geskied om breuke te voorkom. Papiri is geleidelik vervang deur perkamentcodices, en vanaf die vierde eeu - toe onder ander regsgeleerdes en Christene lang tekste nie meer met papiri kon handhaaf nie - geniet perkament die voorkeur.

Slegs papiri wat in die woestynsande van die Oriënt gekonserveer is het tot vandag behoue gebly en is nou waardevolle bronne vir letterkundige tekste uit Egipte en die Hellenistiese wêreld.
Mini-DVD

**Mini-DVD**-skyfies is eintlik CD-R's of CD-RW's waarop videodata in die DVD-formaat opgeneem word. Die speeltyd is natuurlik heelwat korter, maar die struktuur en kenmerke is dieselfde as die van 'n DVD.

Sien ook: DVD-formate
Lys van die duurste skilderye

[duimnael|Die ***Mona Lisa*** is 'n [olieverfskildery op populierhout. Die afmetings daarvan is 77cm by 53cm.]]

Hier volg 'n **lys van die duurste skilderye** wat nog ooit verkoop is. Skilderye wat baie waardevol is, word, as dit wel verkoop word, gewoonlik deur middel van 'n vendusie verkoop.

Die meeste van die wêreld se beroemdste skilderye is in die besit van museums, en dié verkoop dit baie selde nadat dit aangeskaf is. Hulle is dus letterlik onskatbaar baie werd; as 'n skildery soos die *Mona Lisa* op die mark sou beland, sal dit baie waarskynlik teen 'n baie hoër prys verkoop word as die skilderye wat hieronder gelys is. Die Guinness-rekordboek lys die *Mona Lisa* as die hoogste versekerde skildery in die geskiedenis. Dit is op 14 Desember 1962 gewaardeer teen VS$100 miljoen.http://www.guinnessworldrecords.com/gwr5/content_pages/record.asp?recordid=50934 As 'n mens in berekening bring dat die tydswaarde van geld verander, sal dit ongeveer VS$666 666 666,67 in 2006 gekos het. (Hierdie bedrag, asook die tydswaardebedrae hieronder, is bereken deur die inflasietabelle by Konversiefaktortabelle ).

## Lys van die hoogste pryse op 'n veiling 
duimnael|Die eerste weergawe van die *Portret van Dr. Gachet*. Dit is nie tans bekend waar die skildery hom bevind, of wie die eienaar daarvan is nie.
#*Portret van Dokter Gachet* deur Vincent van Gogh
#*Verkoop vir $82,5 miljoen op 15 Mei, 1990 te Christie, New York (tydswaarde: **$127 118 640**)
#*By die Tertmeule* deur Pierre-Auguste Renoir
#*Verkoop vir $78 miljoen op 17 Mei, 1990 te Sotheby, New York (tydswaarde: **$120 184 890**)
#*Seun met Pyp* deur Pablo Picasso
#*Verkoop vir $104,1 miljoen op 4 Mei, 2004 te Sotheby, New York (tydswaarde: **$111 099 250**)
#*Slagting van die Onskuldiges* deur Peter Paul Rubens
#*Verkoop vir 49,5 miljoen pond op 10 Julie, 2002 te Sotheby, Londen (tydswaarde: **$106 680 890**)
#*Dora Maar by die kat* deur Pablo Picasso
#*Verkoop vir **$95 200 000** op 3 Mei, 2006 te Sotheby, New York
#*Irisse* deur Vincent Van Gogh
#*Verkoop vir $49 miljoen op 11 November, 1987 te Sotheby, New York (tydswaarde: **$86 879 432**).
#*Portret van die kunstenaar sonder baard* deur Vincent Van Gogh
#*Verkoop vir $65 miljoen op 19 November, 1998 te Christie, New York (tydswaarde: **$80 346 106**).
#*Die Huwelike van Pierrette* deur Pablo Picasso
#*Verkoop vir $49 miljoen op 30 November, 1989 (tydswaarde: **$79 674 796**)
#*Gordyn, Beker en Vrugtebak* deur Paul Cézanne
#*Verkoop vir $55 miljoen op 10 Mei, 1999 te Sotheby, New York (tydswaarde: **$66 505 441**).
#*Vrou met Haar Arms Gevou* deur Pablo Picasso
#*Verkoop vir $50 miljoen op 8 November, 2000 te Christie, New York (tydswaarde: **$58 479 532**).

## Notas 
*Die pryse is nie vir huidige wisselkoerse aangepas nie.
*Die prys wat vir 'n spesifieke skildery betaal word is nie noodwendig 'n goeie aanduiding van die skildery se skoonheid, kulturele betekenis of gewildheid nie. 'n Baie hoë prys kan aangebied word eenvoudig net omdat twee of meer welgestelde kunsversamelaars dieselfde skildery wil hê en bereid was om heelwat daarvoor te bie.
DVD-ROM

duimnael|'n DVD-ROM wat 'n videospeletjie vir die *XBox*-masjien bevat.
**DVD-ROM** is 'n akroniem vir *Digital Video Disk - Read-Only Memory* ("digitale videoskyf - lees-alleen geheue"). Die skyfies kan tussen 4.7 en 17 GB data stoor. Soos die naam aandui, kan hulle deur 'n DVD-aandrywer gelees word, maar nie gemodifiseer word nie, m.a.w. daar kan nie nuwe data op die skywe geplaas word nie. Aangesien daar tans ook DVD's met slegs musiek of ander data vrygestel word, word die frase *Digital versatile disk* ("digitale veelsydige skyf") ook as verduideliking van die akroniem gegee. Daar word in die omgangstaal na 'n DVD-ROM as 'n "DVD" verwys, met die meervoud "DVD's".

Sien ook: DVD-formate
Materiaalkunde

**Materiaalkunde** sluit die dele van chemie en fisika in wat te doen het met die eienskappe van materiale. Materiaalkunde omvat vier klasse materiale, waarvan elkeen as 'n afsonderlike studieveld beskou kan word:
#metale
#keramieke
#polimere
#saamgestelde materiale

Daar word dikwels na materiaalkunde verwys as materiaalkunde en ingenieurswese omdat dit vele toepassings het. Industriële toepassings van materiaalkunde sluit in prosesseringstegnieke (gietwerk, walswerk, sweiswerk, ioonimplantering, kristalgroei, dunne filmneerslag, sintering, glasblaas ens.), analitiese tegnieke (elektronmikroskopie, x-straalafbuiging, kalorimetrie, kernmikroskopie ens.), materiaalontwerp en koste/voordeel kompromieë in die industriële vervaardiging van materiale.

## Vertakkinge van materiaalkunde 
* Nanotegnologie - die vervaardiging en studie van molekulêr gevormde materiale (nanomateriale) materiale met strukture waarvan die skaal in nanometers gemeet kan word.
* Kristallografie - die studie van die fisika van kristalle wat insluit:
** defekte in kristalle, soos korrelgrense en verskuiwings en hul effek op die fisiese eienskappe;
** diffraksietegnieke, soos x-straalkristallografie, wat gebruik word vir die identifikasie van die fase waarin die materiaal verkeer.
* Metallurgie - die studie van metale
* Keramieke, wat insluit halfgeleiers en ander elektroniese materiale
* Biomateriale - materiale wat in die menslike liggaam aangewend kan word
* Tribologie - die studie van die verwering van materiale weens wrywing en ander faktore, soos deur die meting van skuurvastheid.

Neem kennis dat sommige mense in die praktyk reologie as 'n ondervertakking van materiaalkunde beskou aangesien dit enige vloeiende materiaal dek. 'n Tipiese verhandeling oor reologie sluit egter ook nie-Newtoniese vloeidimamika in, dus word dit as 'n vertakking van Kontinuummeganika gesien.

### Onderwerpe wat die grondslag vorm vir Materiaalkunde 
* Termodinamika, vir fase stabiliteit, fase veranderinge en fase diagramme.
* Kinetika, het te doen met die tempo van veranderinge en diffusie.
* Vastestofchemie - die studie van die chemie wat in vastestowwe plaasvind
* Vastestoffisika - word gewoonlik beskou as die studie van die kwantum-meganiese effekte in vastestowwe, soos halfgeleiers of supergeleiers.
* Kontinuummeganika - die studie van vastestowwe en vloeistowwe, met die aanname dat hulle bestaan uit kontinue materiale (eerder as afsonderlike atome)

### Ander onderwerpe 
* Kronologie van materiaalkunde
* Bio-gebaseerde materiale
* Vloeibare kristalle

## Eksterne skakels 
*
Afrikanerbond

**Afrikanerbond** verwys na 'n politieke party van die Kaapkolonie sowel as 'n vereniging, vroeër bekend as die **Broederbond**.

*Afrikanerbond (party)
*Afrikanerbond (vereniging), voorheen die geheime Afrikaner Broederbond.
Ammoniumsianaat

**Ammoniumsianaat** (NH4OCN) is 'n sout van die basis ammoniak en isosiaansuur. **Ammoniumsianaat** is 'n isomeer van ureum, maar ammoniumsianaat word as anorganies beskou terwyl ureum organies is.
links|150px|duimnael|Vereenvoudigde aanbieding van ammoniumsianaatione

## Geskiedenis 
Dit word algemeen aanvaar dat organiese chemie as 'n wetenskap in 1828 begin is deur die Duitse chemikus Friedrich Wöhler se sintese van die organiese, en biologies betekenisvolle stof, ureum, deur per abuis 'n waterige oplossing van ammoniumsianaat te verdamp. 

Wöhler het verskeie reaksies uitgevoer wat gelei het tot die produksie van ureum [(NH)CO], 'n organiese komponent van urine. Wöhler het die reaksie in sy oorspronklike publikasie gedemonstreer met verskillende stelle reaktante: 'n kombinasie van siaansuur en ammoniak, 'n kombinasie van silwersianaat en ammoniumchloried, 'n kombinasie van loodsianaat en ammoniak en uiteindelik uit 'n kombinasie van kwiksianaat en sianatiese ammoniak.

### Reaksie 
In so 'n reaksie is loodsianaat en ammoniak in 'n waterige oplossing gebruik:
::Pb(OCN) + 2NH + 2HO → Pb(OH) + 2NH(OCN)

Ammoniumsianaat ontbind tot ammoniak en siaansuur, wat omkeerbaar reageer om ureum te produseer:
::NH(OCN) → NH + HOCN  (NH)CO

Kompleksasie met oksaalsuur dryf hierdie chemiese ewewig tot voltooiing. Hierdie reaksies kan ook gekataliseer word deur die toevoeging van 'n aantal elektroliete, soos bv. silwerchloried.

### Vitalisme 
Die sintese van Wöhler word histories as die begin van organiese chemie aangebied, as die eerste *in vitro*-sintese van 'n chemiese verbinding wat andersins slegs deur lewende stelsels geproduseer word. In wese het hy 'n organiese molekule geskep uit 'n anorganiese molekule.

'n Alternatiewe verduideliking, wat "Die Wöhler-mite" genoem word, is dat hierdie ontdekking min of meer toevallig was en dat hy nie doelbewus 'n organiese sintese wou maak om vitalisme te weerlê nie, 'n begrip wat deur sy eie onderwyser, die Sweedse chemikus Jöns Jacob Berzelius, voorgestaan is.

Daar is berig dat Wöhler aan Berzelius geskryf het en gesê: ''"Ek kan dus nie my chemiese water hou nie en moet jou vertel dat ek ureum kan maak sonder dat ek niere of 'n dier hoef te hê, hetsy mens of hond"''

Berzelius het in reaksie op Wöhler erken dat die resultate van Wöhler baie belangrik was vir die begrip van organiese chemie, en beide wetenskaplikes het ook die belangrikheid van die werk vir die bestudering van isomerisme, toe nog 'n nuwe navorsingsgebied, erken.

## Gebruike 
Ammoniumsianaat is 'n isomeer van ureum en word as sodanig slegs gebruik vir die produksie van ureum.

## Verwysings
Rooibos

**Rooibos** (*Aspalathus linearis*) is 'n lid van die Fabaceae-familie plante, en word algemeen gebruik om kruietee van te maak. Dit behoort tot die *Aspalathus* plantgroep, wat bestaan uit meer as 200 spesies wat in die Sederberge van Suid-Afrika groei en endemies daar is.

Die blare van die bos word geoes, gekneus en in die son gelaat om te oksideer, waarna hulle hul kenmerkende rooi kleur verkry.  Hierdie produk word dan gekook of in water laat lê soos tee, om 'n drankie te maak wat beide warm en koud geniet kan word. Die produk word ook gereeld as "rooi tee" bemark. Rooibostee staan ook bekend as *naald-*, *speld-* of *koopmanstee*.

Rooibos het ook sy opwagting gemaak in gesondheids- en skoonheidsprodukte. Dit is wyd deur die antieke San van die streek gebruik. Dit is vry van kafeïen en bevat *Aspalathin*, 'n geurstof wat gevind word in medisinale kruie wat gebruik word om vel- en sirkulasieprobleme mee te behandel. Rooibos het 'n besonder hoë vitamien C-inhoud van 15,7 mg per 100&nbsp;g. Dit het min tannien (sowat 4,4 persent teenoor die 12 persent in gewone tee). Tannien belemmer die absorpsie van minerale. Rooibostee bevat ook klein hoeveelhede fluoried, kalsium en mangaan.

Japannese navorsing oor die effekte van *oligosakkariede*, wat ook in Rooibos gevind word, dui aan dat hierdie stowwe die immuunstelsel help om virusinfeksies af te weer.

Rooibos is ryk aan *flavonoïde*, antioksidante wat die optrede van *Superoksied Dismutase* (S.O.D.) naboots deurdat hulle vry radikale verwyder.

Ander voorgestelde voordele sluit in:
* Anti-inflammatoriese en anti-allergiese eienskappe
* verligting van hooikoors, asma en allergieë
* verligting van slapeloosheid en spanning
* verligting van hardlywigheid, maagkrampe en koliek in klein kinders
* verligting van velprobleme soos aknee, ekseem en doekuitslag

Navorsing oor die positiewe gesondheidsvoordele van rooibos word deur die Suid-Afrikaanse Rooibosraad befonds en ondersoek deur navorsers soos Amanda Swart aan die Universiteit Stellenbosch.

## Galery 

Lêer:Rooibos (Aspalathus linearis)PICT2813.JPG|Rooibosplant, Clanwilliam, Suid-Afrika
Lêer:Rooibos (Aspalathus linearis).jpg|Blomme aan 'n Rooibosplant, Clanwilliam, Suid-Afrika
Lêer:Roibosch Trockenfeld.JPG|Rooibos-plaas in Clanwilliam, hier word Rooibos gedroog
Lêer:Rooibos geschnitten.jpg|Rooibostee, gedroog en gesny
Lêer:Rooibos tea 2.jpg|Rooibostee in 'n glas

## Verwysing 
## Eksterne skakels
Mülheim an der Ruhr

**Mülheim an der Ruhr** is 'n stad in Noordryn-Wesfale in Duitsland. Mülheim an der Ruhr is geleë langs die Ruhrrivier. Die Ruhr sluit ongeveer 12&nbsp;km wes aan by die Rynrivier. Die stad het 'n bevolking van 166&nbsp;640 in 2013 gehad en 'n oppervlakte van 91,28&nbsp;km².

## Geskiedenis 
Mülheim an der Ruhr is reeds in 1093 die eerste keer beskryf (*Mulenheim*), maar die omgewing was reeds wesenlik langer bewoon.

## Kuns en kultuur 
* Theater an der Ruhr, geopen in 1980

## Musea 
* Aquarius, geopen in 1992
* Haus Ruhrnatur, geopen in 1992